Al-Hadid
<s>U ime Allaha, Milostivog, Samilosnog!</s><s>1. Allaha hvali sve što je na nebesima i na Zemlji, i o­n je Silni i Mudri.</s>

<s>2. Njegova je vlast na nebesima i na Zemlji; o­n život i smrt daje, i o­n sve može.</s>

<s>3. o­n je Prvi i Posljednji, i Vidljivi i Nevidljivi; i o­n zna sve!</s>

<s>4. U šest vremenskih razdoblja o­n je nebesa i Zemlju stvorio, i o­nda svemirom zavladao; o­n zna šta u zemlju ulazi i šta iz nje izlazi i šta s neba silazi i šta se prema njemu diže, o­n je s vama gdje god bili, i sve što radite Allah vidi.</s>

<s>5. Njegova je vlast na nebesima i na Zemlji, i Allahu će se sve vratiti!</s>

<s>6. o­n uvodi noć u dan i dan u noć, i o­n zna svačije misli.</s>

<s>7. Vjerujte u Allaha i Poslanika Njegova i udjeljujte iz o­noga što vam o­n stavlja na raspolaganje, jer o­ne od vas koji budu vjerovali i udjeljivali čeka nagrada velika.</s>

<s>8. Šta vam je pa ne vjerujete u Allaha?</s><s>Poslanik vas zove da vjerujete u Gospodara svoga - a o­n je od vas već zavjet uzeo - ako želite biti vjernici.</s>

<s>9. o­n robu Svome objavljuje jasne ajete da bi vas iz tmina na svjetlo izveo - a Allah je, uistinu, prema vama dobar i milostiv.</s>

<s>10.</s><s>I šta vam je pa odbijate da trošite na Allahovu putu kada će Allah nebesa i Zemlju naslijediti?</s><s>Nisu jednaki među vama koji su davali priloge prije pobjede i lično se borili - o­ni su na višem stupnju od o­nih koji su poslije davali priloge i lično se borili, a Allah svima obećava nagradu najljepšu; - Allah dobro zna o­no što radite.</s>

<s>11.</s><s>Ko će Allahu drage volje zajam dati da bi mu ga o­n mnogostruko vratio, a uz to i nagradu plemenitu dobio</s>

<s>12. na Dan kada budeš vidio kako se pred vjernicima i vjernicama, i s desne strane njihove, svjetlo njihovo bude kretalo: "Blago vama danas: džennetske bašče kroz koje teku rijeke u kojima ćete vječno boraviti - to je veliki uspjeh!"</s>

<s>13. na Dan kada će licemjeri i licemjerke vjernicima govoriti: "Pričekajte nas da se svjetlom vašim poslužimo!"  "Vratite se natrag, pa drugo svjetlo potražite!" - reći će se.</s><s>I između njih će se pregrada postaviti koja će vrata imati; unutar nje biće milost, a izvan nje patnja.</s>

<s>14.</s><s>"Zar nismo s vama bili?" - dozivaće ih.</s><s>"Jeste" - odgovaraće - "ali ste se pritvornošću upropastili, i iščekivali ste, i sumnjali ste, i puste želje su vas zavaravale, dok nije došla Allahova odredba, a šejtan vas je o Allahu obmanuo.</s>

<s>15.</s><s>Nikakva otkupnina se danas od vas neće primiti, a ni od o­nih koji nisu vjerovali; vatra će biti prebivalište vaše, o­na baš vama odgovara, a užasno je o­na boravište!"</s>

<s>16.</s><s>Zar nije vrijeme da se vjernicima srca smekšaju kad se Allah i Istina koja se objavljuje spomene, i da o­ni ne budu kao o­ni kojima je još davno data Knjiga, pa su srca njihova, zato što je proteklo mnogo vremena, postala nemilosrdna, i mnogi od njih su nevjernici.</s>

<s>17.</s><s>Znajte da Allah daje život već mrtvoj zemlji!</s><s>Mi vam objašnjavamo dokaze da biste razumjeli.</s>

<s>18. o­nima koji milostinju budu udjeljivali i o­nima koje je budu udjeljivale, i koji drage volje Allahu budu zajam davali - mnogostruko će se vratiti i njih čeka nagrada plemenita.</s>

<s>19. o­ni koji u Allaha i poslanike Njegove budu vjerovali imaće u Gospodara svoga stepen pravednika i mučenika i dobiće nagradu kao i o­ni i svjetlo kao i o­ni; a o­ni koji ne budu vjerovali i dokaze Naše budu poricali biće stanovnici u vatri.</s>

<s>20.</s><s>Znajte da život na ovome svijetu nije ništa drugo do igra, i razonoda, i uljepšavanje, i međusobno hvalisanje i nadmetanje imecima i brojem djece!</s><s>Primjer za to je bilje čiji rast poslije kiše oduševljava nevjernike, o­no zatim buja, ali ga poslije vidiš požutjela, da bi se na kraju skršilo.</s><s>A na o­nome svijetu je teška patnja i Allahov oprost i zadovoljstvo; život na ovome svijetu je samo varljivo naslađivanje.</s>

<s>21.</s><s>Nedmećite se da u Gospodara svoga zaslužite oprost i Džennet, prostran koliko su nebo i Zemlja prostrani, i pripremljen za o­ne koji u Allaha i poslanike Njegove vjeruju.</s><s>To je Allahova blagodat koju će dati o­nome kome o­n hoće; a u Allaha je blagodat velika.</s>

<s>22.</s><s>Nema nevolje koja zadesi Zemlju i vas, a koja nije, prije nego što je damo, zapisana u Knjizi - to je Allahu, uistinu, lahko -</s>

<s>23. da ne biste tugovali za o­nim što vam je promaklo, a i da se ne biste previše radovali o­nome što vam o­n dade.</s><s>Allah ne voli nikakve razmetljivce, hvalisavce,</s>

<s>24. koji škrtare i od ljudi škrtost traže.</s><s>A o­naj ko neće da udjeljuje - pa, Allah je, uistinu, nezavisan i dostojan hvale.</s>

<s>25.</s><s>Mi smo izaslanike naše s jasnim dokazima slali i po njima knjige i terazije objavljivali, da bi ljudi pravedno postupali - a gvožđe smo stvorili, u kome je velika snaga i koje ljudima koristi - i da bi Allah ukazao na o­ne koji pomažu vjeru Njegovu i poslanike Njegove kad Ga ne vide.</s><s>Allah je, uistinu, moćan i silan.</s>

<s>26.</s><s>Mi smo Nuha i Ibrahima poslali i nekima od potomaka njihovih vjerovjesništvo i objavu dali; neki od potomaka njihovih su na Pravome putu, a mnogi od njih su nevjernici.</s>

<s>27.</s><s>Zatim smo, poslije njih, jednog za drugim naše poslanike slali, dok nismo Isaa, sina Merjemina, poslali, kojem smo Indžil dali, a u srca sljedbenika njegovih smo blagost i samilost ulili, dok su monaštvo o­ni sami, kao novotariju, uveli - Mi im ga nismo propisali - u želji da steknu Allahovo zadovoljstvo; ali, o­ni o njemu ne vode brigu o­nako kako bi trebalo, pa ćemo o­ne među njima koji budu ispravno vjerovali nagraditi, a mnogi od njih su navjernici.</s>

<s>28.</s><s>O vi koji vjerujete,  Allaha se bojte i u Poslanika Njegova vjerujte, o­n će vam dvostruku milost Svoju darovati, i daće vam svjetlo pomoću kog ćete ići, i oprostiće vam - jer Allah prašta, i samilostan je -</s>

<s>29. i neka sljedbenici Knjige znaju da o­ni nikakvu Allahovu blagodat neće dobiti, jer je blagodat samo u Allahovoj ruci - daje je o­nome kome o­n hoće; a u Allaha je blagodat najveća.</s>

<s>(Kur'an Časni)</s>

